LidanRubinov/Halacha-QA huggingface dataset:
שאלה: נדר ושמירת שבת: אני בחורה חילונית נשואה 1, לפני שנה נדרתי נדר בשעת לחץ שאם יקרה כך וכך אני לא אסע בשבת, מאז אני לא נוסעת, לא מדליקה אש אבל רואה טלויזיה. אמרו לי שלא ניתן להתיר נדר זה, האם נכון הדבר? דבר שני אם נדרתי לא לנסוע בשבת מה קורה לגבי חגים, בחג מותר לי לנסוע? יש לציין שבעלי נוסע בשבת, ויוצא מצב שאני בבית. אבל תענה לי בבקשה אם אמרתי בפירוש בנדר רק על נסיעה בשבת מה קורה עם חגים?
תשובה: אם אדם נשבע שלא יעבור עבירה, ורואה כרגע שלא יכול לעמוד בזה. שיטה אחת אומרת שאין בית דין יכולים להתיר לו איסור. לפי השיטה השניה מתירים לו את הנדר, אך זה לא שמתירים לו לעשות, בלאו הכי יש איסור מצד דיני שבת. אלא שעד עכשיו אסר את עצמו גם מצד נדר. לכן את השבת יש להמשיך ולשמור, ובוודאי שתהיה בזה גם השפעה ברוכה לכל ימות השבוע. כמו כן, גם בחג יש איסור לנסוע כמו שבשבת אסור ואי אפשר להתיר לנסוע בחג.
שאלה: כיוון התפילה: ההיכל בבית הכנסת שלנו מכוון לצד מזרח וכל המתפללים מתפללים לצד מזרח (ההיכל). אני מתפלל לצד מזרח דרום, לכיוון ירושלים, הכוונה אני מצדד את גופי לכיוון דרום. יש טוענים שיש פה עניין של גאווה מה היא דרך ההלכה בעניין?
תשובה: זה נכון. יש בתי כנסת שכיוון ההיכל אינו מדוייק במאה אחוז לכיוון ירושלים. ואם אדם רואה שזה כך, לפחות לא יבליט את עצמו שהוא שונה מהציבור, אלא יעמוד כמו כולם ויצדד את פניו קצת לכיוון ירושלים. תעשה את זה בעדינות בלי שיובלט ההבדל מהציבור, שלא יהיה "לא תתגודדו".
שאלה: טבילה עם תחבושת : אשה שביום טבילתה עשתה בבוקר מוקדם ניתוח באזור החיבור בכף היד, ניתוחון קטן שמצריך תפירה וחבישה לפחות לשלושה ימיים. מה עושה במקרה כזה,. מבטלת את הטבילה (דוחה בגלל התחבושת )? יכולה יום לפני לטבול?
תשובה: הטוב ביותר הוא לדחות את הניתוח ביום יומיים, במידה וזה לא אפשרי יש לדחות את הטבילה בשלושה ימים עד להורדת החציצה. רפואה שלימה! הרב שמואל הולשטיין
שאלה: חתונה בתאריך פטירת הסבא: האחיין שלי קבע תאריך לחתונה, לאחר קשיים כי לא היו מקומות פנויים, בדיוק ביום הפטירה של אבי וסבו, 10 שנים, לי זה ממש מפריע. האם להגיד לו לשנות, האם זה מותר, ברור לי שזה פגום מוסרית, אך זה לא בני, ואני חוששת להתערב, אנא הנחה אותי מבחינה הילכתית וכו'?
תשובה: אפשר לראות בזה דווקא את הצד החיובי. יום פטירה הוא יום התעלות של הנשמה והוא נקרא יומא דהילולה. ביום זה משתדלים להרבות במצות לזכותו של הנפטר. וחתונה של נכד היא מצוה גדולה והיא עושה נחת רוח גדולה לנפטר.
שאלה: החזרת חוב לאחר שנתיים: לפני שנתיים טיילתי באילת, ובאחד הדוכנים בחוץ מכרו צמידים בעשרה שקלים, נגשתי לדוכן על מנת לקנות וכאשר לקחתי את הצמיד שלמתי למוכרת כסף ולא היה לה עודף, אז היא אמרה לי שאעשה סיבוב ואז אחזור לתת לה את הכסף, ואז הלכתי כבר רחוק ובת דודתי שהייתה איתי אמרה לי שאין צורך לחזור ולשלם כי בסך הכל מדובר בסכום כסף קטן ואני הקשבתי לה ולא חזרתי לשלם. כיום הדבר מציק ומעיק עליי בצורה מחרידה, איני מתפקדת כרגיל ועצם המחשבה שאני נקראת גנבת נותנת לי השראה רעה. איני יודעת מה לעשות כי אין לי שום אפשרות לתקשר עם אותה המוכרת מפני שאני תושבת אשקלון, ואבקש עזרה מהרב, מה עליי לעשות כדי לתקן את הדבר הנורא שעשיתי?
תשובה: מבחינה הלכתית הגדרת המקרה שלך הוא שהתחייבת לשלם למוכר ולא מימשת את התחייבות, כמו אדם שחייב להשיב חוב ולא השיב. לכן עלינו לדון בדבר השאלה האם בחוב יש חובה לטרוח ולהביא את הכסף למלווה. התשובה לשאלה זו היא שיש חובה כזו, וכך כתב הנתיבות בתחילת סימן ע"ד בחושן המשפט., וכן כתב רעק"א על סעיף ח' בסימן ע"ג. אומנם במקרה ולא ידוע מי הוא המלווה, ובשביל לברר את זהותו ישנו צורך בהוצאה כספית, לכאורה יהיה הדין שבכדי לצאת ידי שמים ישנו צורך גם להוציא כסף בכדי לברר את זהותו. את המקור לכך ניתן ללמוד מסימן ע"ו בחושן המשפט שם כתוב: "ואי לא תבעי ליה, אלא הוא מעצמו אומר: אחד מכם הלוה לי מנה ואיני יודע איזהו, פטור אף מלצאת ידי שמים. וי"א שלצאת ידי שמים צריך לתת לכל אחד." הרי שבמקום לא ברורה זהות המלווה יש צורך להפסיד כסף בכדי להגיע לביצוע ת החוב. אף החולקים שם לא חלקו אלא משום שמוטלת אשמה על המלווה שלא זוכר שהלווה, אך בנידון שלנו מוטלת האשמה על הלווה, דהיינו הקונה. יתרה מזאת יש להוסיף שלדעת הנתיבות (סימן רל"ב סעיף י') אם הלווה הולך למקום אחר הרי שהוא חייב מעיקר הדין (ולא רק לצאת ידי שמים) להוציא ממונו ולהשיב למלווה אפילו שיש עליות למחיר הנסיעה והמשלוח. אומנם רבים חלקו עליו ואין כאן המקום להאריך בזה. לאור הנאמר לעיל היה נראה שלמעשה שכדי לצאת ידי שמים עליך לפרסם בעיתון שהנך מחפשת את המוכר, וזאת למרות שהפרסום עולה כסף רב. אומנם בהסתכלות שנייה נראה שאין חובה כזו שהרי לא ברור שעל ידי הפרסום ימצא המוכר, וכל החובה להוציא ממון בכדי להשיב את החוב היא רק כאשר בסופו של דבר ישולם החוב. לכן למעשה, נראה שאם בחיפוש פשוט אינך יכולה למצוא את המוכר, רשמי בפנקסיך את הארוע וכשיבוא אליהו הנביא גם זה יתברר. על אף שבאמת חמור האיסור וקשה לתקנו שהרי עבירות שבין אדם לחבירו אינם נמחלים עד שירצה את חבירו, מכל מקום אל לך ליפול ביאוש שכן גם על עבירות אלו כתב הרמב"ם "כל אלו הדברים וכיוצא בהן אף על פי שמעכבין את התשובה אין מונעין אותה, אלא אם עשה אדם תשובה מהן הרי זה בעל תשובה ויש לו חלק לעולם הבא." התחזקי בתשובה ומעשים טובים, וה' הטוב יכפר! הרב חננאל פאטשינו.
שאלה: עשרת בני המן בנשימה אחת: רציתי לשאול בדבר חומרת המהרשד"ם שגם הקהל השומעים קריאת עשרת בני המן מן הקורא בנשימה אחת צריכים לעצור את נשימתם יחד עם הקורא, האם חומרא זו מוסכמת, האם כך ההלכה אם לא האם אפשר לברך על קריאת המגילה כשהשומעים לא עוצרים את הנשימה והקורא כבר יצא יד"ח, אם הלכה כמהרשד"ם רציתי לשאול האם הדורות הקודמים נהגו כדבריו?
תשובה: עד כמה שידוע לי לא נהגו כך בדורות קודמים. אבל נוהגים שהציבור קורא פסוקים אלו בעצמו בנשימה אחת. שמעתי בשם ר' חיים מבריסק, שהקורא לא יכול להוציא בזה ידי חובה את השומעים משום שהקורא הוא שליחם של הציבור לקריאת המגילה אבל לעצור את הנשימה זה שייך בגוף ואין שליחות בגופו.
שאלה: חתונת כהן וגרושה: אני גרושה ורוצה להתחתן עם אזרח אמריקאי אשר שם משפחתו אינו כהן אך הוא כהן במקור. ידוע לי על סיפור דומה של רב כהן אזרח אמריקאי אשר התירו לו באמריקה להנשא לגרושה תמורת ביטול כהונתו. ברצוני לדעת האם דבר כזה אכן נכון ואפשרי ובמה זה כרוך ואם יש פירצה כלשהי בנסיבות הנ"ל? חשוב גם לציין כי בן זוגי הוא דתי לשעבר אשר חזר בשאלה וחלק ממשפחתו גם כן חזרו בשאלה ואף עברו על מצוות ואיסורים שעלולים לפי הבנתי לפגוע בכהונת המשפחה.
תשובה: מעיקר הדין התורה אסרה על כהן לשאת גרושה וזאת מתוך גודל קדושת הכהנים. למעשה ברור שלא ניתן לבטל כהונה בשום פנים ואופן, ואין הדבר תלוי ברצונו של הכהן להיות כהן או לא. אומנם אם הכהן הוא חלל, (הגדרה הלכתית לכהן שירד במעלתו) הרי שהוא יכול לשאת גרושה. אך עליך לדעת שישנם פרטים רבים בנושא, ולכן בירור הדבר יכול להעשות בבית הדין הרבני באזורך. הרב יהודה אודסר.
שאלה: גננת בשנת אבל: אני גננת בגן ילדים והנני בתוך שנת האבל על אבי. מתוך אופי עבודתי הכרחי הוא שמידי יום נשמע מוסיקה ואף אנו רוקדים (הכנות למסיבות סיום וכו ). כמעט אין יום שעובר ובו איני מתייסרת בשאלה - איך מתנהגים והאם אני טועה. לפעמים אני ממש נהנית מהשירה וכו ובדיעבד "שוכחת" מהאבל. מה עושים?
תשובה: היות וזהו תפקידך ואת חייבת לטפל בילדים, את נחשבת עוסקת בעבודה. עד כמה שאפשר אל תתכווני ממש ליהנות מן המוזיקה. ותהיי מודעת לכך שאת עושה את זה כחיוב, בשביל הילדים.
שאלה: כבוד בית כנסת: האם יש בעיה לשרוק בכלל ובבית כנסת בפרט ומה הדין לגבי בית מדרש? (שמעתי שזה מרחיק את השכינה?)
תשובה: אני חושב שזה לא מתאים לאנשים יראים ושלמים להתנהג בצורה כזו. בבית כנסת ובבית מדרש בוודאי שלא, זה יותר מראה על קלות דעת. (מדין שבת יהיה מותר לשרוק. ח לא אסרו את זה מדין השמעת קול שירה).
שאלה: שמירת כשרות בחו"ל: אני חי בחו"ל. רוב המצרכים שבמקום מגוריי אינם נושאים כל כשרות אבל מכיוון שאני רגיל לכך מילדותי אני בודק האם אינם מכילים חזיר. אם אינם מכילים בשר חזיר אני קונה. מכיוון שאינני מקפיד על מצוות אחרות למעט אי אכילת חזיר ואי אכילת בשר וחלב השאלה שלי היא האם יש בכלל טעם לשמור על שני המצוות הללו. יובהר כבר כעת שאני לא מתכוון "להתקרב לדת" וטוב לי היכן שאני נמצא.
תשובה: לכל מצוה שאדם מקיים יש ערך גדול. טוב מאד שאתה נמנע מלאכל בשר חזיר. כי זה מבטא משהו עמוק של העם היהודי. וגם לכך שאתה נמנע מלאכול בשר בחלב יש משמעות תמשיך בזה. אגב כל מוצר שאינו מין החי אלא מין הצומח בחו"ל. יש סכוי רב שהוא כשר. כך שיתכן שאתה בדרך כלל אוכל אוכל כשר.
שאלה: תפילה במקום שאומרים תחנון ביום ירושלים: במקום העבודה שלי מתקיים מנין של מנחה. ביום ירושלים, אמרו שם תחנון. אציין כי חלקם חרדים וחלקם "נגררו" וכן מדובר במרכז הארץ וכפי שנאמר בקול ישראל, לצערי "בירושלים מציינים היום.". מה הדין לגבי אמירת תחנון - לא להגיד, כי אני הרי במועד או שלא להיבדל מהציבור, וכן מה לגבי הצטרפות ב-13 מידות? כמו כן, מה צריכה בכלל להיות הגישה לאותה תפילה?
תשובה: לא היית צריך לומר תחנון אלא רק לענות על י"ג מידות. לא אתה הפורש מן הציבור אלא האומרים תחנון הם הפורשים מהציבור המודה לה' על התשועה הגדולה והמופלאה של הצלת כולנו מסכנה נוראה ועל החזרת חבלי א"י לבעלות עם ישראל ועל כולם עיר הקדש ירושלים ומקום המקדש. על תשועות קטנות יותר קבעו ח ובכל הדורות ימים טובים להודות בהם לה'. מי שאינו מודה הוא כפוי טובה. תחנון במנחה של ערב יום ירושלים
שאלה: כבוד הרב בשעת הלימוד: אני לומד בבוקר מדי יום עם הרב שלנו. הבוקר הוא אמר משהו, ואני פתחתי גמרא במנחות, כדי לראות משהו שזכרתי שאינו בדיוק כדבריו. ושהחבר השלישי ללימוד שאל אותי מה אני מחפש, יצא שראו שאני צודק והרב קצת טעה. הרב כמובן לא כעס, ואף התנצלתי. אבל השאלה היא: בשעת לימוד, האם מותר להראות לרב שהוא טועה?
תשובה: צריך לעשות את זה בצורה עדינה, ולא לומר בנחרצות. להגיד לו "אני למדתי כך וכך, ואיך הרב מסתדר עם הגמרא". יש לזה התייחסות בתלמוד, אם אדם רואה שאביו או רבו טועה במשהו, יגיד בסגנון "וכי לא כך לימדתנו רבנו, לא כך למדנו". לא לתקוף, אלא בצורה עדינה.
שאלה: מהי חנופה אסורה: מה בדיוק נקרא חנופה, כשאני מפרגנת מכל הלב לאנשים ואומרת להם את מעלותיהם, זה חנופה? אם לא, מה העניין שהיו גדולי ישראל, למשל רבי אריה לוין אמר על הרב קוק, שבין השאר שתי דברים טובים שיש בו - שהוא לא מגנה אנשים, והוא מעולם לא אמר לרבי אריה לוין דברים טובים על רבי אריה לוין עצמו. אשמח להסבר.
תשובה: אם זה באמת אמיתי, לומר לאנשים את המעלות שלהם, כדי לעודד ולחזק אותם זה לא נקרא חנופה. אבל אם את אומרת את זה מן השפה ולחוץ, ובלב את לא חושבת כך, ואת אומרת זאת רק כדי למצוא חן, זה נקרא חנופה.
שאלה: חשש גזל בת לחניון: אני חונה בחניה ליד העבודה מדי יום ומשלמת 16 ש"ח ליום. אתמול השומר בחניה אמר לי לשלם רק 8 ש"ח (ניתנת הנחה של 50 לתושבי ת"א) ואני נתתי לו כפי שביקש למרות שהוא יודע שאני לא תושבת ת"א. השומר גם אמר לי ששלשום הוא גם נתן לי לשלם רק 8 ש"ח, כנראה החזיר לי יותר עודף ולא שמתי לב לזה. האם יש בכך משום גזל של בעל החניון שהרי השומר הוא רק שכיר שלו? האם עלי להחזיר את ההפרש (8 8)?
תשובה: מן הראוי לברר ביתר פירוט אצל השומר האם אכן הנך זכאית להנחה, שכן אם לא הרי שאת שותפה בגזילת בעלי המקום. אם יתברר על פי השומר שראויה לך ההנחה, יהיה מותר לסמוך על דבריו כפי הנאמר בפרק ראשון של מסכת בבא מציעא "אין אדם חוטא ולא לא". (אך ללא בירור אין לסמוך על דבריו משום שעל פניו המעשה נראה כגזל.) הרב חננאל פאטשינו.
שאלה: היחס לילד מגויה: אח של אשתי גר בחול כבר הרבה ויש לו יחסים עם גויה. השבוע הוא בישר לנו שהיא בהריון ממנו בחודש 4. אני ואשתי חוזרים בתשובה ולא יודעים איך להתנהג במצב כל כך עגום, גם עם התינוק שבדרך וגם עם האח שלה. מה להגיד או להציע לו? הוא גם נשמע קצת בשוק ומבולבל, וללכת לרב הוא לא יסכים.
תשובה: מצב מסובך. מבחינתכם אתם מחרימים את הקשר שיש לו עם הגויה. אתם לא מוכנים לקבל אותו עם אישתו הגויה. אתם מוכנים לקבל אותו בפני עצמו. אתם לא מוכנים לתת שום לגטימציה לקשר שלו עם הגויה. כל פעם שהוא מדבר על הגויה תגידו שאתם לא יכולים לדבר על כך. מבחינתכם זו פגיעה בכבוד היהודי שלכם ושל אבותיכם. אם הוא יתחיל לדבר על גיור יש על מה לדבר. כאן יש מקום שתעשו מאמץ לקרב אותה תחת כנפי השכינה. אולם זאת רק אם הגיור יכלול כניסה למהלך של אמונה, אהבת עם ישראל וקבלת מצוות. אם הוא שואל אתכם על הפלה תגידו לו שאתם מוכנים לשאול בעבורו שאלה זו. שה' יושיע אותנו ויתן גבורה לכל מי שמתמודד עם הנושא של שמירת הברית.
שאלה: זיווג ראשון וזיווג שני : מה זה זיווג-ראשון וזיווג-שני שמוזכרים בגמ, האם הכוונה,שלכל בחור יש אחת ויחידה שמיועדת לו ואם עשה שיקול-דעת מוטעה הוא פיספס את המיועדת לו? בנוסף,האם ניתן להצביע על קריטריונים חשובים לקראת שלב ההחלטה במה יש להתחשב?
תשובה: הקב"ה לא בא בטרוניה עם בריותיו וכל עוד שאתה שוקל שיקולים עניינים לשם שמים אין לבוא אליך בטענות. לא מתאים לקבל החלטות בנושא מכוח פחדים שאני מפספס את זיווגי וכדו'. ודאי שכשאנו עסוקים בנושא אנו מלווים עם תחושה גדולה של ביטחון בה' וסיעתא דשמיא. אנו מאמינים שבנושא זה במיוחד אנו לא יכולים להצליח ללא מידת הבטחון. מידת הביטחון בהחלט יכולה להוציא ספק מן הלב. אולם היא לא צריכה להכניס לך פחדים אל הלב. מידת הביטחון צריכה לתת לך כוח להחליט מתוך שלווה ואורך רוח. בנושא זה טעות לחשוב שיש לנו כלים לבדוק את ההתאמה מבחינה מדעית. אין לנו רנטגן שבודק התאמות. אין לנו יכולת לראות כל כל הנולד. אולם אנו מאמינים בהשגחה פרטית. כשנראה לנו לפי הדברים שנגלו לנו שמדובר על קשר מתאים אנו סומכים על הקב"ה שזה הזיווג שלנו. הדבר העיקרי היא בדיקה האם יש נעימות ורצון לכרות ברית שיש בה נעימות ואחריות לאורך שנים. ההחלטה צריה לבוא בדרך ממילא בלי לעשות מאמצים לא טבעיים. ההחלטה צריכה להיות טבעית. בשכל יש להשתמש ככוח שמבקר שמא אנו סומים ולא שמים לב לדברים שהם ממש לא מתאים. כדאי בדרך כלל גם לספר למישהו מבוגר נוסף שאתה סומך עליו ועל שיקול דעתו  חבר או רב או הורה  על הקשר ולומר לו מדוע אתה חושב שמדובר על בת זוג טובה. עצם הסיפור לאחר היא גורמת לך ליתר בהירות. גם השמיעה על ידי אחר יכולה לתת לך עוד כוח של ביקורת ומבט בוגר שיסכים עימך. תמיד יש בהחלטה זו קפיצה למים. אולם צריך לקפוץ בכיף ולא מתוך עצימת עניים. לכל אחד יש רצון פנימי שעוזר לו בהחלטה חשובה זו. עלה והצלח ותבשר לנו בשורות טובות.
שאלה: זמן בדיקת תפילין: כל כמה זמן אני צריך לקחת את התפילין לבדיקה?
תשובה: בהלכה מוזכר, פעמיים בשבע שנים. אם התפילין היו במקום שיש חששות, צריך לנהוג כך. אך סתם כך, ואתה יודע במאה אחוז שנשמרו, סומכים על החזקה.
שאלה: לימוד לפני תפילה או אחר תפילה: האם ע"י לימוד תורה לפני התפילה אפשר לקיים "ילכו מחיל אל חיל" או דוקא ע"י לימוד אחר התפילה?
תשובה: כל זמן שלומד זה מספיק. בכל אופן, אדם שלומד לפני התפילה צריך להקפיד לברך ברכות התורה לפני כן.
שאלה: ישיבה ליד נשים באוטובוס: א. אם אני התיישבתי במושב ולידי התישבה אישה, האם אני חייב לקום? יש הבדל אם היא נוגעת בי או לא? ב.מאיזה גיל צריך לקום בפני אנשים בשביל לפנות להם את מקום הישיבה?
תשובה: א. אין צורך לקום אם אשה מתיישבת על ידך כי הכיסאות והספסלים רחבים ואין נוגעים אחד בשני. ב. אם אתה רואה שלאדם מבוגר קשה לעמוד מדת החסד היא לקום ולתת לו לשבת במקומך. ומצד מצות 'מפני שיבה תקום' יש דעה שהכוונה בן שישים ויש אומרים בן שבעים. אך כאן מדובר בקימה של כבוד ולא של וויתור על מקום אך יש להניח שאם אתה קם לכבודו וגם נותן לו את מקומך עשית בוודאי מצוה של תורה מפני שיבה תקום והדרת פני זקן. אישה שלא רוצה שגבר ישב לידה באוטובוס
שאלה: עקירת מטע עצי פרי בשמיטה לצורך בניה: מושב בהרחבה מעוניין להפוך חלק ממטע עצי פרי למגרשים לבניה. מדובר במטע בן שלושים, שיבוליו אינם משובחים, ובעל הבית הזניחו משום שפירותיו קטנים מאד ולא שווה להתעסק בהם. 1. האם מותר לעקור מטע כזה לצורך בנייה? 2. האם מותר לעשות כן בשמיטה, שהרי הטרקטור מכשיר את מגרש הבניה כולו, ועוקר עצים מכולו, לרבות חלק המגרש שבעתיד ישמש את הדייר לגינה?
תשובה: 1. לצורך בנייה אפשר לעקור אפילו עצי פרי - מבחינה הלכתית, אולם למרות ההיתר לעקור עצי פרי כאשר צריך לבנייה, בכל זאת הנטייה היתה להחמיר ולא לעקור בצורה רגילה, בגלל שמבחינת הסוד הדבר חמור מאד. על כן כדאי למכור את המקום עם העצים לנכרים וכמו כן שהפועל העוקר יהא נכרי. 2. עם העקירה נעשית כהכנה לבניה והכל מכירים שמדובר כאן בשטח העומד לבניה, אפשר לעקור (על פי התנאים לעיל 1) כחלק מהכשרת הקרקע לבנייה. בברכת התורה והארץ הרב יהודה הלוי עמיחי
שאלה: תרגילי יוגה בשבת: האם מותר לעשות תרגילי יוגה בשבת?
תשובה: אם זה לא כרוך במאמץ והזעה, מותר.
שאלה: מחבת טפלון ולחם מטוגן: 1. מעשה וטגנו חביתה במחבת טפלון חלבית שאינה בת יומה. על הלהבה ליד היה סיר בשרי ועליו צלחת עם שיירי שומן בשרי ותבלינים. הרימו את המחבת ונוצר מגע בין שפת המחבת לצידי הצלחת (השטוחה) כך שבהחלט יש מצב והמחבת הרותחת נגעה בשומן הבשרי הקר. איך דנים מקרה זה, האם ניתן להכשיר מחבת טפלון שאולי נטרפה בבשר וחלב בהגעלה (היתרא בלע)? 2. במקרה נוסף, בשעת טיגון לחם מטוגן שהוטבל בחלב עפו ניצוצות שמן, ואולי נגעו בסיר בשרי שעמד בסמוך, (על השיש שצמוד לגז), האם יש סיבה לחשוש שעפה טיפת שמן על הכלי או שלא מחזיקים ריעותא בכך?
תשובה: 1. כיון שזה מבחוץ, כמה כבר היה יכול להיבלע. תשים את המחבת על האש, ויש להניח שכל הבלוע שם יתכלה. 2. תערו מים רותחים על מקום הנגיעה.
שאלה: תפילה מקוצרת לתלמידים בעלי קושי קשב וריכוז: אני מלמד בתיכון כיתה של לקויי למידה. תלמידים בעלי קשיי קשב וריכוז. הדבר בא לידי ביטוי באופן חד מאוד בתפילות שחרית. עד כמה ניתן לקצר את התפילה לתלמידים הללו, בכדי שחווית התפילה תשאר כמה שיותר טובה ומחיה ולא ארוכה ומתישה?
תשובה: אם מדובר בילדים קטנים אתה יכול לפי שיקול דעתך החינוכי לקצר את התפילה לפי מצב התלמידים, ולהסתפק בעיקר התפילה קריאת שמע ושמונה עשרה.
שאלה: מכונת פופקורן ונקניקיות: 1. אני מפעיל מכונת פופקורן באירועים והיחוד של פופקורן קנוי הוא במלח החלבי בטעם חמאה למרות שיש לו תחליף פרוה. האם ניתן להשתמש בו לסירוגין פעם בחלבי ופעם פרוה, אם כן, מה התנאים? 2. אני מעוניין לקנות מכונת נקניקיות יד שניה (אידוי נקניקיות וצליית נקניקיות). האם צריך לחשוש לכשרות של המכונה, ואם כן, האם אני יכול להכשירם למקרה שח"ו הכינו בהם נקניקיות לא כשרות?
תשובה: 1. זאת בעיה, אם המכונה בלועה בחלבי, ואחר כך אתה עושה פרווה ורוצה להשתמש בארוחה בשרית, אולי בכל זאת נבלע שם טעם חלב. לכאורה נראה שאין זה אפשרי שאותה מכונה תשמש פעם לחלבי ופעם לפרווה. 2. תפעיל את המכונה על ריק, על מקסימום חום, ומה שבלוע יש להניח שיתכלה מעוצמת החום. וכן באידוי, תפעיל על ריק עם מים רותחים. "כבולעו כך פולטו".
שאלה: לסלק קן יונים?: במרפסת ביתנו נבנה קן יונים. ככל הנראה הם הטילו ביצים ובקע שם גוזל. המקום מדיף ריח רע ומביא זבובים ומזיקים נוספים. אנו חוששים שהדבר מביא מחלות וחולאים אחרים. האם מותר לסלק את הקן עם הגוזל? יש לציין כי אם נעשה זאת ככל הנראה הגוזל ימות.
תשובה: אם הקן מפריע לכם כפי שמתואר בשאלה מותר לכם לסלקו. כמובן שיש לעשות מאמץ שלא יגרם נזק לגוזל היושב בו, אולם גם אם בסוף הוא ימות חלילה מותר לכם לסלק את הקן. הרב שמואל הולשטיין
שאלה: האם מותר לשלוח את בניי ללמוד בביה"ס בו יש מנהלת ולא מנהל : מה הדין או מה אומרת ההלכה לגבי ביה"ס שבו יש מנהלת ולא מנהל?. כיצד עליה לנהוג כאשר היא מדבר אל קהל ההורים (גברים)? בתחילת שנה, בחגים ובארועים, יש כנסים של נשים וגברים ( בהפרדה ) באולם - האם אסור לה לנאום ו או לדבר לקהל גברים? מה לגבי ישיבות עם גברים? האם יש כאן "קול באשה ערווה"?
תשובה: זה לא שירת נשים, אלא ניהול, ולא נראה לי שצריך לעשות מזה "עסק". אין בעיה בישיבות עם גברים.
שאלה: דעות שונות ביחס לחברה: אנחנו נשואים 7 חודשים, ברוך השם באושר, ואני אוהבת את בעלי בכל מאודי והוא אותי. הבעיה היא שבעלי ואני קצת שונים בהשקפותינו לגבי החברים שלנו. בעלי לומד במכללה ומן הסתם יש שם גם אנשים חילוניים, הבעיה היא שחבר שלו הזמין אותו ליום הולדת שיש לו ביום חמישי הקרוב אצל החברה שלו בבית, אני לא מכירה את חברה שלו, החבר הזה גם לא חבר טוב שלו והוא מתעקש ללכת. הסברתי לו שנשב שם סתם כי אי אפשר לא לשתות ובטח לא לאכול וזה סתם הרגשה לא נעימה. החבר אמר לו שחברה שלו שומרת כשרות ובעלי טוען שהנה היא שומרת כשרות אז זה ר. יכול להיות שהיא שומרת כשרות באמת אבל אין לי איך לדעת את זה! בכל זאת הם חילוניים ובעלי אורח חיים חילוני. חוץ מזה שאין לי מה לעשות שם מבחינה חברתית. אני לא רוצה להתחבר לחברה כזו. בעלי לא מבין וטוען שאני מונעת ממנו להיות עם חברים שלו. רבנו אתמול ואנחנו לא כ"כ מדברים עכשיו. אני כבר לא יודעת מה לעשות. זו לא פעם ראשונה שזה קורה. הוא חושב שאני מגזימה וכו, מה לעשות?
תשובה: לפי מה שאת מציגה את הבעיה נראה לי שאת צודקת. אך עליך לנהוג בחכמה ולמשוך את בעלך לכיוון יותר תורני וזאת על ידי שילך לשעורים קבועים יקבע עיתים לתורה.
שאלה: חגים בחו"ל לישראלים: אנו זוג ישראלים החי בלונדון עקב עבודתו הזמנית של בעלי. כאן היהודים חוגגים כל חג פעמים. אנחנו איננו רגילים במנהג זה שהינו גלותי. האם זה ר שאנו חוגגים את החגים כפי שחוגגים חגגנו בארץ ישראל?
תשובה: נפסק להלכה בשולחן ערוך (אורח חיים סימן תצו סעיף ג): בני ארץ ישראל שבאו לחוץ לארץ אסורים לעשות מלאכה ביום טוב שני ביישוב, אפילו דעתם לחזור. וכיוון שהינכם נמצאים בלונדון, שזה מקום שיש בו יהודים, אתם אסורים בעשיית מלאכה גם בביתכם ביום טוב שני. מאידך גיסא, אם בדעתכם לחזור לארץ ישראל אין אתם חייבים בקידוש ותפילות החג. אבל כיוון שהבעל והאשה, שניהם, נמצאים יחד בחו"ל, ההגדרה של "דעתו לחזור" לעניין זה היא: שאין לכם כלל ספק שתחזרו לארץ. אמנם אם יש ספק שמא תשארו בחו"ל, מאיזו סיבה שהיא, עליכם לנהוג כבני חו"ל לכל דבר, דהיינו: לקדש ולהתפלל תפילות החג ולקיים את כל דיני החג. בכל מקרה, חייבים אתם ללבוש בגדי חג ביום טוב שני ומאותה סיבה אף אסורים בעשיית מלאכה גם בביתכם. הרב חיים כ"ץ
שאלה: קניה קפה ממפעל של גוי: ישנו קפה שחור של חברת "קפה נחלה" המיוצר בשפרעם. לקפה ישנה חותמת כשרות של הרבנות הראשית וכן של בד"ץ בית יוסף של הגר"ע יוסף. קפה זה הינו בעל טעם מיוחד, חיפשתי ועדיין לא מצאתי קפה זהה או דומה לו בטעמו. האם מותר לקנות קפה זה אף שבכך אני מחזק מפעל השייך לגוי או שמאחר והמפעל נמצא בשפרעם, שבה אחוזים גבוהים של דרוזים ונוצרים ניתן להקל בכך בכל אופן? אין באפשרותי לבדוק בבעלות מי מהדתות המפעל.
תשובה: אם אין אפשרות לקנות את זה מייצור של יהודים, מותר לקנות. אנחנו לא אוסרים באופן עקרוני לקנות תוצרת של אינם יהודים. לא נראה לי שצריך להחמיר עד כדי כך.
שאלה: השם חן: קוראים לי חן, הבנתי שזה לא ממש טוב שיש לבת שם שהוא זכרי במשמעותו, וגם לא טוב שם קצר מדי. האם אני צריכה להוסיף שם או לשנות שם? שמה המלא הוא חן דבורה
תשובה: לא שמענו דבר כזה, שיש הבדל בין שם קצר לארוך. אין דעתי נוחה מהשמות החדשים שהם גם לבנים וגם לבנות. קשה לזהות מהשם אם זה איש או אישה. אמנם יש שמות בודדים משותפים (מסורתיים כמו יונה, שמחה.
שאלה: שיער ארוך, יוהרה?: כבוד הרב ענה למישהו על שאלתו לגבי שיער ארוך, ורשם שגידול שיער ארוך הוא שחצנות, יהירות. א. הייתי רוצה לדעת למה זה שחצנות, יהירות? ב. אם זה למטרת תרומה לחולי סרטן, האם אפשרי לגדל שיער?
תשובה: זה כמו הבלוריות שהיו מגדלים בחוץ לארץ. המשנה ברורה מתבטא בסגנון כזה לעניין חציצה של תפילין. אנשים עושים את זה כדי שיסתכלו עליהם, ונהנים מכך. חוץ מזה, יש כאן בעיה של חציצה בתפילין.
שאלה: התנהגות של ילדים קטנים - יחסים בין בנים ובנות: לנכדתי בת ה-4 יש חבר בן גילה. הם נוגעים זה בזה, מתחבקים, והיום הם נישקו זה את זה. מהי דעת ההלכה בנידון, על מה צריך להקפיד ולמנוע חרף גילם הצעיר?
תשובה: לילדים בגיל זה אין הירהורים רעים ואין בהתנהגות זו כל בעיה. בסך הכל הם מחכים את הגדולים. ואולי הבעיה היא אצל הגדולים.
שאלה: מצווה מיוחדת לחג שבועות?: מדוע אין לחג השבועות מצווה מיוחדת מן התורה, כשאר הרגלים, פסח - מצה, סוכות - לולב?
תשובה: לחג השבועות ישנו מצוה מיוחדת מאוד - הקרבת שני הלחם. לצערינו אנו לא זוכים היום לקיים מצוה זו היות ובית המקדש אינו נוהג, אולם בעז"ה עד שנה הבאה נזכה לקיים גם מצוה זו. בנוסף, החל מחג השבועות ניתן היה להביא את הביכורים לבית המקדש. הרב שמואל הולשטיין
שאלה: בין המצרים: מתי זה מתחיל, מתי זה מסתיים ומה אסור לעשות בתקופה הזאת?
תשובה: ימי בין המצרים מתחילים בי"ז בתמוז ומסתיימים בתשעה באב. בימים אלה יש להיזהר מכל מיני מצבי סכנה. כמו כן, לאשכנזים אין להתחתן בימים אלו ואין לשמוע שירים ואף לא מסתפרים בימים אלו. נוהגים שלו לברך "שהחיינו", במקרה ולא חייבים, בימים אלו ולכן אין מחדשים בגדים או אוכלים פרי חדש. מראש חודש אב, האשכנזים אינם אוכלים בשר ולא מתקלחים כרגיל ואינם לובשים בגדים מכובסים, אלא אם כן לבשו אותם לפני תשעת הימים לזמן מה, וכן יש למעט במשא ומתן של שמחה. והספרדים נוהגים כל זאת רק בשבוע בו חל תשעה באב. יש בימים אלו להצטער על חורבן בית המקדש.
שאלה: כיבוד הורים או ללכת לתפילה: שבת בבוקר. אני רוצה ללכת לתפילה ואמא מבקשת לעזור לה, מה עושים?
תשובה: אם מדובר באופן חד פעמי ודאי שיש לעזור לימא. אם מדובר על מצב קבוע, יש למצוא הסדר עם אמך שתעזרי לה לא על חשבון התפלה. את יכולה לקום מקודם יותר או להגיע להסכמה שלאחר התפילה מתעכבים מעט ואז את עוזרת לאמא. אני מציע להעלות נושא זה בשולחן שבת כדיון משפחתי כיצד דואגים שלא כל העול יפול על אמא בשבת בבוקר ובכל אופן כל מי שרוצה להתפלל יוכל להתפלל. אולי כל המשפחה תגיע להכרה שניתן ללכת לתפלה ואז לאחר התפלה כולם שמים יד מספר דקות. כך גם אמא תוכל להתפלל. אם כל הדיבורים לא מועילים אז לכי לתפלת שחרית ובזמן קריאת התורה תעזרי לאמא.
שאלה: אחריות בנזיקין: האם להורים יש חובה לשלם על נזק של ילדם? האם משנה מה גיל הילד? האם נוכחות ההורים בזמן הנזק מעלה או מורידה בענין זה?
תשובה: השו"ע בסימן תכ"ד פוטר קטן מנזקים וכן באורח חיים סי' שמג', אך שם המשנה ברורה פוסק שלפנים משורת הדין כשהקטן עצמו יגדל ראוי לו לשלם נזקו כדי לעשות תשובה על מעשים שעשה בקטנותו אך כל זה לגבי הקטן עצמו ולגבי הוריו לא מופיע שום חיוב אפילו לא לפנים משורת הדין לכן אין עליכם חיוב לשלם את נזקי בנכם. כמובן בגלל שנגרם לניזק צער אפשר מדין ואהבת לרעך כמוך לנסות לרצות את הניזק בסכום מסויים, אך אין שום חיוב ממוני כזה. הרב אריאל איגרא.
שאלה: קדיש יתום לאחר 50 שנה: האם צריך לומר ביום היארצייט על אב או אח שאין לו ילדים?
תשובה: יש מעלה גדולה לאמירת קדיש ביום היארצייט ולכן יש לומר קדיש גם לאחר הרבה שנים וגם על מי שלא השאיר צאצאים שיכולים לומר בעבורו.
שאלה: קדושת שביעית בפירות בעבודה: אנחנו מקבלים בעבודה מדי פעם פירות. לאחרונה הדתיים קיבלו הודעה שהפירות הם מאוצר בית-דין. האם ראוי לעורר את העובדים החילוניים לקדושת הפירות או שעדיף לומר "מוטב יהיו שוגגים"?
תשובה: כדאי תמיד להוסיף קדושה והידורי מצוה, על כן אם החילונים ישמעו מה טוב, בדרך כלל אין כאן החמרות מיוחדות ולכן יתכן שיקבלו. אולם אם הדבר לא מתקבל אצלם, ואדרבא יביא לידי זלזול, הרי שבדבר דרבנן אין חיוב תוכחה, ועדיף יהיו שוגגין ואל יהיו מזידין. בברכת התורה והארץ הרב יהודה הלוי עמיחי
שאלה: שמשון הגיבור?: מצד אחד, שמשון מתואר בתנ"ך כאדם גדול, ומצד שני כאדם פשוט הרודף נשים וההולך אחרי עיניו ותאוותיו. איך ניתן להבין את זה?
תשובה: שמשון היה אדם גדול בעל כוחות גדולים עד שח דורשים שהיתה מחשבה שהוא יהיה המשיח, ודוקא בגלל כוחותיו הגדולים ניתנו לו גם כוחות של יצר עריות חזקים, וכמאמר ח "כל הגדול מחברו יצרו גדול הימנו". כוחות אלו יכלו לשמש אותו לקדושה, אך הם בסופו של דבר גם הסיטוהו מהדרך הטובה והוא נכשל בהם, וכפי שמצאנו בדברי ח גם מדרשים המבטאים את חולשותיו וכשלונותיו. הרב יאיר וסרטיל
שאלה: עבודה באיסרו חג: האם מותר ראוי צריך לעבוד באיסרו חג?
תשובה: אין שום איסור לעבוד באיסרו חג. הרב שמואל הולשטיין